2015. gada 13. oktobrī Noteikumi Nr. 581

Rīgā (prot. Nr. 54  8. §)

**Grozījumi Ministru kabineta 2003. gada 29. aprīļa noteikumos Nr. 239 "Finanšu ministrijas nolikums"**

Izdoti saskaņā ar

Valsts pārvaldes iekārtas

likuma 16. panta pirmo daļu

 Izdarīt Ministru kabineta 2003. gada 29. aprīļa noteikumos Nr. 239 "Finanšu ministrijas nolikums" (Latvijas Vēstnesis, 2003, 70. nr.; 2004, 69. nr.; 2005, 12. nr.; 2006, 190. nr.; 2007, 72. nr.; 2008, 90., 174. nr.; 2009, 118., 203. nr.; 2012, 47. nr.; 2014, 143. nr.) šādus grozījumus:

 1. Izteikt 1. punktu šādā redakcijā:

 "1. Finanšu ministrija (turpmāk – ministrija) ir vadošā valsts pārvaldes iestāde finanšu nozarē, kas ietver valsts un pašvaldību budžeta, īstermiņa un ilgtermiņa finanšu politikas, grāmatvedības politikas, komercsabiedrību revīzijas politikas, iekšējā audita politikas, finanšu tirgus politikas, azartspēļu un izložu organizēšanas politikas, valsts un patērētāju interešu aizsardzības politikas dārgmetālu, dārgakmeņu un to izstrādājumu izmantošanas jomā, nodokļu politikas, muitas darbības politikas, sabiedriskajā sektorā nodarbināto atlīdzības politikas un ārvalstu finanšu palīdzības līdzekļu, Eiropas Savienības struktūrfondu un Kohēzijas fonda līdzekļu koordinācijas un izmantošanas vadības politikas, nacionālās (Eiropas Savienības dalībvalsts) komercdarbības atbalsta kontroles politikas (izņemot jautājumus par atbalsta sniegšanu darbībām ar lauksaimniecības produktiem, kas minēti Līguma par Eiropas Savienības darbību I pielikumā, kā arī zvejniecības, akvakultūras un mežsaimniecības nozarē), kā arī sabiedriskā labuma organizācijas politikas apakšnozares."

 2. Izteikt 5.1. apakšpunktu šādā redakcijā:

"5.1. izstrādā un īsteno politiku valsts budžeta un finanšu vadības, muitas, nodokļu un nodevu sistēmas, publisko iepirkumu, iekšējā audita, sabiedriskajā sektorā nodarbināto atlīdzības, grāmatvedības, komercsabiedrību revīzijas, Eiropas Savienības struktūrfondu 1. mērķa, Kohēzijas fonda un ārvalstu finanšu palīdzības revīzijas, valsts nekustamo īpašumu pārvaldīšanas un nacionālās (Eiropas Savienības dalībvalsts) komercdarbības atbalsta kontroles politikas jomā (izņemot jautājumus par atbalsta sniegšanu darbībām ar lauksaimniecības produktiem, kas minēti Līguma par Eiropas Savienības darbību I pielikumā, kā arī zvejniecības, akvakultūras un mežsaimniecības nozarē);".

3. Izteikt 12.1 punktu šādā redakcijā:

"12.1 Eiropas Savienības struktūrfondu 1. mērķa, Kohēzijas fonda un ārvalstu finanšu palīdzības revīzijas iestādes (turpmāk – revīzijas iestāde) vadītājs ir pakļauts ministram. Revīzijas iestādes vadītājam ir tiesības ministrijas vārdā pieņemt lēmumu par disciplinārlietas ierosināšanu pret revīzijas iestādes ierēdņiem."

 4. Svītrot 25.3. apakšpunktu.

5. Izteikt 25.9. apakšpunktu šādā redakcijā:

"25.9. akciju sabiedrībā "Attīstības finanšu institūcija Altum" Attīstības finanšu institūcijas likuma 3. panta otrajā daļā noteiktajā apmērā."

Ministru prezidente Laimdota Straujuma

Finanšu ministra vietā –

iekšlietu ministrs Rihards Kozlovskis